laion/Wikipedia-Exotic huggingface dataset:
החדר הנסתר

"החדר הנסתר" (באנגלית: The Disappointments Room) הוא סרט אימה-פסיכולוגי אמריקאי אשר בוים על ידי די. ג'יי. קארוסו. תסריטו נכתב על ידי ונטוורת' מילר ודי. ג'יי. קארוזו. הסרט יצא לאקרנים ב-9 בספטמבר 2016, בהפצתה של החברה "Rogue". במקור, צולם הסרט כבר בשנת 2014, אך יצא לאקרנים שנתיים לאחר מכן. הסרט הצליח להניב רווחים של חמישה מיליון דולר בלבד, מתקציב של 15 מיליון דולר. אם ובנה הצעיר עוברים אל כפר מרוחק מהכין שגרו בהתחלה. כשהם מגיעים אל אחוזתם החדשה, הם מגלים את במקרה את "החדר הנסתר" (המכונה גם "חדר האכזבות"), ונחרדים לגלות כי ברגע שנחשף השתחררו שלל איומים מתוכו שהוסתרו בו במשך פרק זמן ארוך. הסרט נגמר כאשר בנה של האם אוחז בכמה צעצועים מקוללים שמצא בחדר הנסתר לאחר כל המאורעות אשר קרו שם. דבר אשר מותיר את הסרט עם סוף פתוח. קייט בקינסייל - דנה בארו מל ראידו - דוד בארו ג'רלד מק'רני - השופט ארנסט ר. בלקר לוקאס טיל - לוקאס בארו מייקל לנדס - טדי מיכאלה קונלין - ז'ול סלייה ווסטון - מרטי מורינסון אלה ג'ונס - לורה בלקר מרשה דרוס - יהודית ג'ואלי פישר - ד"ר אשר ג'ניפר לייגי מאן - גברת בלקר צילומי הסרט החלו כבר ב-8 בספטמבר 2014, בגרינסבורו, שבצפון קרוליינה. ב-20 באוקטובר באותה השנה, צולמו קייט בקינסייל, מל ריידו ומיכאלה קונלין מחוץ לבניינים ברחוב דרום אלם בגרינסבורו. הבית המשמש את המיקום העיקרי בסרט, נבנה ב-1930. הסרט יצא לאקרנים לאחר שנתיים מצילומיו, ב-9 בספטמבר 2016, וגרף בשבוע צאתו סכום של $1,402,823 בארצות הברית בלבד. שבוע לאחר מכן, גרף סכום של $377,322 שהיה נמוך בכ-73.1% מהסכום הראשוני. בשבוע השלישי שלו בקולנוע, נחתו הכנסותיו בכ-97.4%, כאשר גרף $9,643. בסך הכל, הכנסותיו העולמיות של הסרט עומדות על כ-5 מיליון דולרים, מתקציב של 15 מיליון דולר. "החדר הנסתר", במסד הנתונים הקולנועיים IMDb (באנגלית) "החדר הנסתר", באתר נטפליקס "החדר הנסתר", באתר AllMovie (באנגלית) "החדר הנסתר", באתר Rotten Tomatoes (באנגלית) "החדר הנסתר", באתר Box Office Mojo (באנגלית) "החדר הנסתר", באתר Metacritic (באנגלית) "החדר הנסתר", באתר אידיבי "החדר הנסתר", במסד הנתונים הקולנועיים KinoPoisk (ברוסית) Dave McNary, Dave McNary, Box Office: Tom Hanks’ ‘Sully’ Set to Land With Moderate $25 Million, Variety, ‏2016-09-06 (באנגלית אמריקאית) The Disappointments Room, Box Office Mojo "Relativity Moves Up Kate Beckinsale Thriller 'The Disappointments Room' by 2 Months". TheWrap (באנגלית אמריקאית). 2016-08-15. נבדק ב-2018-10-02. The Disappointments Room (2016) - Box Office Mojo, www.boxofficemojo.com (באנגלית) McNary, Dave (2016-09-06). "Box Office: Tom Hanks' 'Sully' Set to Land With Moderate $25 Million". Variety (באנגלית אמריקאית). נבדק ב-2018-10-02. Collins, Brian (2016-09-09). "THE DISAPPOINTMENTS ROOM Isn't Worthy Of Your Lame Puns". Birth.Movies.Death. (באנגלית). נבדק ב-2018-10-02. Weekend Box Office Results for September 9-11, 2016 - Box Office Mojo, www.boxofficemojo.com (באנגלית) Weekend Box Office Results for September 16-18, 2016 - Box Office Mojo, www.boxofficemojo.com (באנגלית) Weekend Box Office Results for September 23-25, 2016 - Box Office Mojo, www.boxofficemojo.com (באנגלית) The Disappointments Room (2016) - Box Office Mojo, www.boxofficemojo.com (באנגלית)
סטרול (פירושונים)

האם התכוונתם ל... סטרול – ליפידים אבי סטרול – כדורגלן עבר ישראלי אליזבט סטרול – חסידת אומות העולם לאנס סטרול – נהג מרוצים קנדי, המתחרה באליפות הפורמולה 1. לורנס סטרול – איש עסקים קנדי, הבעלים של קבוצת רייסינג פוינט פורס אינדיה
מרקוס קורנליוס פרונטו

מרקוס קורנליוס פרונטו (Marcus Cornelius Fronto;‏ 100 לספירה לערך – שנות ה-60 המאוחרות של המאה ה-2) היה מדקדק, רטוריקן ופרקליט רומאי. הוא היה ממוצא ברברי, נולד בקירטה (אנ'), בירת נומידיה. הוא היה קונסול בנונדיניום (תקופת שירות קצרה משנה אחת) של יולי–אוגוסט 142 יחד עם עמיתו, גאיוס לבריוס פריסקוס. הקיסר אנטונינוס פיוס מינה אותו כמורה פרטי לילדיו המאומצים – הקיסרים העתידיים מרקוס אורליוס ולוקיוס ורוס. פרונטו נולד כאזרח רומאי (אנ') בשנת 100 בנומידיה. הוא תיאר את עצמו כלובי שמקורו מהלובים הנוודים. הוא התחנך ברומא ומהר מאוד השיג כאלו מוניטין כפרקליט ונואם עד שנחשב כנחות רק מקיקרו. הוא צבר הון רב, הקים בניינים מהודרים ורכש את גני מאיקנאס (אנ') המפורסמים. בשנת 142 הוא היה קונסול במשך חודשיים, אולם דחה את משרת הפרוקונסול של אסיה בשל מצבו הבריאותי. שנותיו המאוחרות היו מרות בשל אובדן כל ילדיו מלבד בת אחת. כישרונותיו כנואם זכו להערכה רבה בקרב בני זמנו, שחלק מהם הקימו מאוחר יותר אסכולה שנקראה על שמו: "פרונטוניאני". היעד שלו בלימוד היה להשריש את השימוש המדויק של השפה הלטינית במקום המלאכותיות של סופרים מהמאה ה-1 כמו סנקה, ולעודד את השימוש ב"מילים שלא חיפשו אותן ואינן צפויות", שתמצאנה על ידי קריאה שקדנית של סופרים קדם-קיקרויאנים. הוא התלונן על קיקרו לגבי חוסר תשומת הלב לזיקוק הזה, אך העריץ את מכתביו ללא הסתייגות. ייתכן מאוד והוא מת בסוף שנות ה-60 של המאה ה-2, כתוצאה מהמגפה האנטונינית שבאה לאחר המלחמה הרומאית–פרתית (161–166) (אנ'), אולם אין לכך הוכחה חד משמעית. שני קטעים מתוך מכתביו של פרונטו כוללים התייחסויות ליהודים. במכתב לקיסר, פרונטו ככל הנראה מתייחס ליהודים בתיאורו את "בעלי האמונה הטפלה" המחפשים אחר כוכב כדי שיוכלו לסיים את הצום שלהם. בקטע אחר, שנכתב בשנת 162, הוא מנחם את מרקוס אורליוס על תבוסת הצבא הרומאי על ידי הפרתים בארמניה, ולצורך כך מזכיר לו כישלונות צבאיים אחרים ובהם האבדות של הצבא הרומאי במרד בר כוכבא: "תחת שלטון סבך אדריאנוס, מה רב מספר החיילים שנהרגו על ידי היהודים". מדיה וקבצים בנושא מרקוס קורנליוס פרונטו בוויקישיתוף מכתבי פרונטו: כרך ראשון, כרך שני; קישורים אלטרנטיביים: כרך ראשון, כרך שני (באנגלית) מרקוס קורנליוס פרונטו, באתר אנציקלופדיה בריטניקה (באנגלית) Epistulae ad M. Caesarem et Invicem, II, 9 De Bello Parthico, 2 M. Stern, Greeks and Latin Authors on Jews and Judaism, Vol.2, CVI. Fronto, pp. 176–177 (מנחם שטרן)
הר ביהייב (אנטארקטיקה)

הר ביהייב (באנגלית: Beehive Mountain) הוא הר בארץ ויקטוריה שבאנטארקטיקה. ההר ממוקם 9 קילומטרים צפונית להר פינגר, במוצאו של קרחון טיילור. גובהו של ההר 1,799 מטרים מעל פני הים. ההר התגלה על ידי אלברט ארמיטג' ממשלחת דיסקברי. שמו של ההר ניתן לו על ידי משלחת דיסקברי, על פי הצעתו של אלברט ארמיטאג' מגלה ההר. הראשונים שטיפסו על ההר היו חברי משלחת מחקר ניו זילנדית, ב-21 בינואר 1956. על מפלי הדם באזור הר ביהייב: PETER REJCEK, Blood Falls Becomes First Subglacial ASPA To Protect Scientific Values, ANTARCTIC SUN, August 31, 2012 הר ביהייב באתר הסקר הגאולוגי של ארצות הברית הר ביהייב באתר הגאזט האנטארקטי של ממשלת אוסטרליה הר ביהייב באתר הגאזט האנטארקטי של ממשלת ניו זילנד מידע היסטורי וגאוגרפי מידע גאוגרפי
מוזיקת אווירה גותית

מוזיקת אווירה גותית (מכונה לרוב Gothic Neoclassical או Gothic Ambient או Dark Ambient) היא תת-סוגה של מוזיקת אווירה שמטרתה ליצור אווירה עצובה, קודרת ומלנכולית, האופיינית לגותיקה הרומנטית, המושפעת מספרות גותית, מוזיקה קלאסית, רוק גותי, דארק וייב, דום מטאל, מטאל גותי ומטאל סימפוני. המקצב במוזיקת אווירה גותית הוא לרוב איטי ושקט, כמעין קינה או מארש אבל. בנוסף, מוזיקת אווירה גותית לרוב כוללת אלמנטים רבים של מוזיקה קלאסית כגון כלי נגינה קלאסיים (עוגב, פסנתר וכינור הם הנפוצים שבהם), תזמורת סימפונית ומקהלה (לעיתים הסאונד התזמורתי והמקהלתי נוצר על ידי סימפול ממוחשב), וזמרת אופרה. קטעי מוזיקת אווירה גותית יכולים להיות כליים לחלוטין (כלומר: ללא שירה), רק עם ליווי מקהלה ברקע (ששרה לרוב בלטינית או בפסאודו-לטינית), או עם שירה נוגה של זמרת בעלת קול צלול של סופרן או מצו-סופרן באופן הדומה לשירה הנשית במטאל הגותי. ישנם מספר סוגים של מוזיקת אווירה גותית: קטעי אווירה בדום מטאל, מטאל גותי ומטאל סימפוני – לרוב מדובר בקטעים כליים שבהם לצד הגיטרות החשמליות האופייניות למטאל יש גם שימוש במוזיקה קלאסית וכלים כמו כינור או פסנתר. מוזיקה אפית – מוזיקה סימפונית, שלרוב כוללת תזמורת סימפונית ומקהלה (לעיתים הסאונד התזמורתי מסונתז במחשב), מתבטאת בתזמור אינטנסיבי המזכיר מוזיקה קלאסית ופסקולי קולנוע במטרה ליצור אווירה אפית שמאפיינת אפוס גדול. נפוצה בטריילרים לסרטי קולנוע, במשחקי מחשב ופסקולים. הקטעים האיטיים והשקטים יותר של יצירות אלו יכולים להיחשב למוזיקת אווירה גותית. מלחין הקולנוע דני אלפמן משתמש הרבה במוזיקת אווירה גותית בפסקולים שאותם הוא מלחין. יצירות נאו-קלאסיות עם גוון אפל וגותי, כגון מארשי אבל מודרניים. דארק אמביינט – מוזיקת אמביינט עם גוון אפל וגותי דארק וייב פסאודו מוזיקת כנסייה המשלבת מזמורים גרגוריאניים עם גוון אפל וגותי. להקות בולטות: אוסטרליה Avrigus ארצות הברית Clamavi De Profundis אוסטריה Dargaard (אנ') צרפת Dark Sanctuary אוסטרליה Dead Can Dance (אנ') גרמניה Diary of Dreams (אנ') גרמניה Diorama (אנ') גרמניה Dreadful Shadows צרפת Elend איטליה Gothica גרמניה Love Is Colder Than Death (אנ') ארצות הברית Nox Arcana (אנ') ארצות הברית Two Steps From Hell מוזיקאים בולטים: שווייץ אדריאן פון ציגלר (אנ') ארצות הברית דני אלפמן (במקור מלחין פסקולים לקולנוע) אוסטרליה ליסה ג'רארד ישראל אורי ג'פרי (Nevain) מוזיקת אווירה דארק וייב (Dark Wave) רוק גותי (Gothic Rock / Goth Rock) מטאל גותי (Gothic Metal / Goth Metal) מדיה וקבצים בנושא מוזיקת אווירה גותית בוויקישיתוף הערוץ של Clamavi De Profundis ביוטיוב. Adrian von Ziegler, באתר בנדקמפ . ‏ Nevain ב-Encyclopedia Metallum,‏ Nevain, באתר בנדקמפ וביוטיוב. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
הר ביהייב (מיין)

הר ביהייב (באנגלית: Beehive Mountain) הוא גבעה במדינת מיין שבארצות הברית. גובה הגבעה 160 מטרים מעל פני הים. והיא נמצאת בשטח הפארק הלאומי אקדיה, צפונית מזרחית לחוף סנד ביץ' (Sand Beach), ומערבית לדרך המובילה לחוף מהעיירה בר הארבור. שביל הליכה מוליך מחוף סנד ביץ' לפסגת ההר, ולאגם סמוך. שביל זה נחשב לשביל היפה ביותר במיין, ויש הטוענים שבארצות הברית כולה. תיאור אזור הר ביהייב באתר הפארק הלאומי אקדיה תיאור השביל ותמונות של השביל תמונות של ההר The Beehive Hike, Acadia National Park, סרטון באתר יוטיוב (אורך: 7:08) Beehive Mountain Bar Harbor Maine, סרטון באתר יוטיוב (אורך: 2:39) The Beehive Mountain Acadia National Park GoPro Headcam, סרטון באתר יוטיוב (אורך: 4:33) שלטי גובה ההר תיאור ההר עשרת השבילים היפים ביותר במיין תיאור השביל
הר פינגר (אנטארקטיקה)

הר פינגר (באנגלית: Finger Mountain; מילולית: הר האצבע) הוא הר מוארך, שגובהו 1,920 מטרים מעל פני הים, הממוקם בצידו הצפוני של עמק טרנאבאוט, בהרי קווטרמיין, בארץ ויקטוריה שבאנטארקטיקה. ההר התגלה על ידי משלחת דיסקברי אשר חקרה את אנטארקטיקה בין השנים 1901–1904. שמו של ההר ניתן לו בשל סלע דלוריט (סלע געשי) שצורתו אצבע, הבולט בין שכבות אבן החול המקיפה אותו.   הר פינגר באתר הסקר הגאולוגי של ארצות הברית תצלום הר פינגר באתר הגאזט האנטארקטי של ממשלת ניו זילנד תצלום לוויין של הר פינגר תצלום הר פינגר לפי מקור אחר גובהו של ההר 2,133 מטרים מעל פני הים מידע היסטורי וגאוגרפי
ארי לשם כבוד

ארי לשם כבוד (בגרמנית: Ehrenarier) היה מעמד בגרמניה הנאצית שהוענק ליחידים ולקבוצות אשר לא עמדו בסטנדרטים הנאצים הנדרשים כדי להימנות עם הגזע הארי. בעל המעמד היה שווה זכויות לארים במדינה, והמעמד ניתן בידי משרד מדיניות הגזע או על ידי בכירים במשטר הנאצי. המעמד ניתן לבני אדם אשר תרמו באופן משמעותי לכלכלת גרמניה או למאמץ המלחמתי. הוא ניתן גם לבני אדם אשר השתייכו לקבוצות שנחשבו לנחותות על פי תורת הגזע הנאצית. היטלר העניק לכלל היפנים את התואר, שכן האימפריה היפנית נלחמה לצד מדינות הציר. התואר הוענק גם לסינים, אך הוא נשלל מהם לאחר פרוץ מלחמת סין–יפן השנייה ב-1937. כמו כן, המופתי אמין אל-חוסייני, מנהיג ערביי ארץ ישראל בתקופת המנדט, הוכרז כ"ארי לשם כבוד" כחלק מיחסי גרמניה הנאצית עם העולם הערבי. אדם נוסף שקיבל את התואר היה אמיל מוריס, ממייסדי יחידות האס אס ומראשוני המפלגה הנאצית. אבי סבו של מוריס היה יהודי, לכן הוא לא נחשב ליהודי על פי חוקי הגזע, אך קרבת המשפחה היהודית לא אפשרה לו להמשיך ולהיות חלק משורות האס אס. במכתב סודי מ-1935, הכריז עליו היטלר, שהיה מיודד עם מוריס, כ"ארי לשם כבוד" על מנת שיוכל להמשיך ולשרת בארגון. אריות של כבוד מפורסמות היו שטפני פון הוהנלוהה, יהודית-אוסטרית שריגלה לטובת הנאצים וקיבלה את התואר מהיינריך הימלר, והלנה מאייר, סייפת גרמנית שהוכרחה לעזוב את גרמניה לטובת ארצות הברית ב-1935 וזכתה במדליית כסף לגרמניה באולימפיאדת ברלין (1936). Farrell, Joseph P. (2004). Reich of the Black Sun: Nazi Secret Weapons & the Cold War Allied Legend (באנגלית) (illustrated ed.). Adventures Unlimited Press. p. 117. ISBN 9781931882392. נבדק ב-30 ביולי 2018. {{cite book}}: (עזרה) Adams, James Truslow (1933). History of the United States: Cumulative (loose-leaf) history of the United States (באנגלית). C. Scribner's sons. pp. 260, 436. נבדק ב-30 ביולי 2018. {{cite book}}: (עזרה) Delgado, Richard; Stefancic, Jean (1997). Critical White Studies: Looking Behind the Mirror (באנגלית). Temple University Press. p. 53. ISBN 9781439901519. נבדק ב-30 ביולי 2018. {{cite book}}: (עזרה) Narula, Uma; Pearce, W. Barnett (2012). Cultures, Politics, and Research Programs: An International Assessment of Practical Problems in Field Research (באנגלית). Routledge. p. 105. ISBN 9781136462689. נבדק ב-30 ביולי 2018. {{cite book}}: (עזרה) Dalin David G. and Rothman, John F. (2009) Icon of Evil: Hitler's Mufti and the Rise of Radical Islam, Transaction Publishers. p.47 ISBN 978-1-4128-1077-7. Rigg, Bryan Mark (2002) Hitler's Jewish soldiers: the untold story of Nazi racial laws and men of Jewish descent in the German military. Lawrence, Kansas: University Press of Kansas. ISBN 978-0-7006-1178-2 Robert Hoffmann, Tom Schram, Intertax 28, 2000, עמ' 35–50 doi: 10.1023/a:1005675112104
הר פינגר

האם התכוונתם ל... אנטארקטיקה הר פינגר (אנטארקטיקה) – הר ביבשת אנטארקטיקה ארצות הברית הר פינגר (מונטנה) – במדינת מונטנה שבארצות הברית הר פינגר (אלסקה) – במדינת אלסקה שבארצות הברית קנדה הר פינגר (קולומביה הבריטית) – בפרובינציית קולומביה הבריטית שבקנדה הר פינגר (יוקון) – בטריטוריית יוקון שבקנדה
הר פינגר (אלסקה)

הר פינגר (באנגלית: Finger Mountain; מילולית: הר האצבע), הוא הר הממוקם במרכז מדינת אלסקה שבארצות הברית. גובהו של ההר 671 מטרים מעל פני הים. ההר מתנשא לגובה של 202 מטרים מעל סביבתו. ההר נקרא על שם סלע האצבע (באנגלית: Finger Rock), סלע גרניט דמוי אצבע הבולט מפסגת ההר.  מדיה וקבצים בנושא הר פינגר בוויקישיתוף הר פינגר באתר peakbagger תחזית מזג אוויר עדכנית עבור הר פינגר סטטיסטיקות מזג אוויר עבור הר פינגר Finger Mountain, Dalton Highway, סרטון באתר יוטיוב (אורך: 0:23) לפי מקור אחר גובהו של ההר 754 מטרים מעל פני הים מידע גאוגרפי
הדמוקרטיה באמריקה

הדמוקרטיה באמריקה (בצרפתית: De la démocratie en Amérique) הוא ספר בצרפתית שפורסם בשני כרכים (הראשון ב-1835 והשני ב-1840) בידי אלכסיס דה טוקוויל, שעוסק בארצות הברית בשנות ה-30 של המאה ה-19 ובנקודות החוזק והתורפה שלה. ב-1831, אלכסיס דה טוקוויל וגוסטאב דה בומון, שניהם צרפתים, נשלחו על ידי הממשלה הצרפתית לחקור את מערכת בתי הסוהר האמריקאית. הם הגיעו לניו יורק במאי של אותה שנה ובמשך תשעת החודשים הבאים תרו את ארצות הברית, כשהם מתעניינים לא רק בבתי סוהר אלא גם בהיבטים אחרים של החברה האמריקאית. בכללם, המערכת הכלכלית והפוליטית של המדינה. הם ביקרו גם בקנדה בקיץ של 1831. לאחר ששבו לצרפת בפברואר 1832, הם הגישו דו"ח לגבי בתי הסוהר, ("Du système pénitentaire aux États-Unis et de son application en France"), ב-1833. טוקוויל, שהוקסם מהפוליטיקה האמריקאית, כתב חיבור חברתי ופוליטי אנליטי בשם "הדמוקרטיה באמריקה", שנעשה למשפיע ביותר. המוקד העיקרי של הדמוקרטיה באמריקה היא ניתוח של הסיבה שהדמוקרטיה הייצוגית הרפובליקאית הצליחה בארצות הברית בזמן שנכשלה במקומות רבים אחרים. טוקוויל משווה את ארצות הברית למדינות באמריקה המרכזית והדרומית, שהתפתחו לכאורה בנסיבות דומות: מתיישבים מאירופה השתלטו על ארצות עם משאבי טבע אדירים, ובכל זאת התפתחו בארצות אלה משטרים שונים, לא דמוקרטיים. לדעתו הסיבה העיקרית להתפתחות המשטרים השונים, לא נובעת מחוקים שונים, אלא ממנהגים שונים, מתרבות שונה. התרבות שהביאו המתיישבים האנגלוסקסים למושבות הבריטיות, הייתה לשיטתו הקרקע עליה נבטה הדמוקרטיה האמריקנית. טוקוויל גם עוסק בעתידה של ארצות הברית, כשהוא דן באיומים האפשריים על הדמוקרטיה ועל האיומים שהיא עשויה להוות בעצמה, כולל אמונתו שלדמוקרטיה יש נטייה להדרדר למה שהוא קורא "דספוטיזם מסוים". הוא גם מעיר כי התפקיד החשוב של הדת בארצות הברית הוא תוצאה של הפרדת הדת מהמדינה, הפרדה שהייתה נוחה לכל המפלגות. בספרו מציג טוקוויל את העצמה הפוליטית באמריקה כמי שנתונה לחלוטין בידי הרוב, ורואה בכך סכנה ממשית: "שם אתה מובטח כה מעט מפני עריצות הרוב". טענתו נובעת מן העובדה שכל גורמי הכח במערכת המדינית שהכיר באמריקה מושפעים לחלוטין מדעת הרוב או כפופים לה. הרשות המחוקקת מייצגת את הרוב והרשות המבצעת נבחרת על-ידו, הצבא "אינו אלא הרוב כשהוא נושא נשק" ומערכת המשפט מבוססת על עקרון של חבר מושבעים ההופך את דעת הרוב להכרעה משפטית. לפיכך מציע טוקוויל דגם של הפרדת רשויות בו הרשויות מרסנות זו את זו, אך זוכות לחופש מסוים בפעילותן מפני הציבור ותביעותיו. 'הדמוקרטיה באמריקה' פורסם במהדורות רבות במהלך המאה ה-19. הספר נעשה פופולרי מאוד באירופה ובארצות הברית. עד המאה ה-20, הוא כבר נהיה לחיבור קלאסי במדע המדינה, מדעי החברה, ובהיסטוריה. נטען כי בחיבורו טוקוויל חזה כמה התפתחויות שאכן התאמתו. טוקוויל חזה את הפוטנציאל הנפיץ של הוויכוח על העבדות, וכן את עלייתן של ארצות הברית ורוסיה כמעצמות-על. טוקוויל לא טען כי הדמוקרטיה האמריקאית היא ללא רבב. לטענתו, הדספוטיזם של דעת הקהל, עריצות הרוב ורמה נמוכה של חירות אינטלקטואלית מורידה את רמת הספרות, הלמדנות והמדינאות לגורם המשותף הנמוך ביותר. ספר זה חזה כי תהיה אלימות במאבקי המפלגות, וכי הבורים הם שיחליטו את ההחלטות החשובות במקום ששיפוטם של החכמים יעמוד בראש. תרגמו יוחנן טברסקי וישראל מרגלית, הקדים מבוא יהושע אריאלי, הוצאת מוסד ביאליק ירושלים, 307 עמודים, 1970. תרגם אהרן אמיר, מבוא אופיר העברי, הוצאת שלם ירושלים, 823 עמודים, 2008. הדמוקרטיה באמריקה, מהדורה ראשונה. Alexis De Tocqueville, 7, DEMOCRACY IN AMERICA, כרך vol. 1, London, 1835
נחום שמריהו ששונקין

הרב נחום שמריהו ששונקין (י"ד בתשרי תר"נ, 9 באוקטובר 1889 - י"ט באב תשל"ה, 27 ביולי 1975) היה רב הקהילה היהודית בבתומי שבגאורגיה. לאחר עלותו לארץ ישראל שימש כרב ומשפיע של חסידי חב"ד בירושלים. נולד בפרפויסק בשנת 1889 לאברהם ששונקין. למד בישיבות שונות, ביניהן בקרמנצ'וג, באמצ'יסלב ובקישינב. בהיותו בקישינב התקרב לרב אברהם שניאורסון, חותנו של רבי יוסף יצחק שניאורסון, ובהשפעתו נסע לישיבת תומכי תמימים בלובביץ' ולמד בה בין השנים 1906–1910. בשנת 1919 כיהן לתקופה קצרה כרב בנובוזיבקוב. בתחילת שנות ה-20 של המאה ה-20 נשלח על ידי הריי"צ כשליח לעיר דרבנט. בין השנים 1923–1928 שימש כרב בעיר בתומי וייסד סניף של רשת ישיבות תומכי תמימים. בשנת 1950 עלה לישראל והתיישב בשיכון הרבנים בשכונת רוממה בירושלים, ושימש כרב בבית הכנסת החב"די בשכונת מאה שערים (בעל התניא). בין תלמידיו: הרב עדין אבן ישראל והרב טוביה בלוי. בשנת 1953 חתם על מכתב הרבנים נגד שירות לאומי לבנות. נפטר בירושלים בשנת 1975 ונקבר בחלקת חב"ד בהר הזיתים. לקוטי דברים (נדפס בתשי"ד) זכרונותי (נדפס בארבע הוצאות: תש"מ, תשמ"ח, תשע"ב, תשע"ג) תולדות הבעש"ט: ליקוט פנינים יקרים (נדפס בתש"כ) הספר "נחום שמריהו ששונקין", באתר "סימניה" נחום שמריהו בן אברהם ששונקין (1889-1975), דף שער בספרייה הלאומית "בית כנסת חב"ד במאה־שערים", בטאון חב"ד, 40 (ניסן תשל"ג), עמ' 46. מכתבי הרבנים נגד גיוס הבנות לשירות לאומי - ירושלים, תשי"ג, באתר kedem
סריול ריבוליאנה

סריול ריבוליאנה או סריול צהוב זנב (שם מדעי: Seriola rivoliana) הוא מין דג טורף ממשפחת הצניניתיים, הקרוב למין הגדול ביותר במשפחה, סריול אטלנטי. המין תואר לראשונה ב-1833 בידי החוקרים הצרפתים ז'ורז' קיווייה ואשיל ולנסיין שקיבצו את המידע בספר הכולל מינים רבים, Histoire naturelle des poissons. אורכו של דג הסריול 90 סנטימטרים בממוצע אך נמצאו פרטים באורך 160 סנטימטרים ובמשקל 60 קילוגרם. לדג ישנו גוף פחות מוארך מרוב הצניניות, וצבעו תכלת ואפור כהה עם פס מעל ראשו וגבו בצבע זית. הבטן בהירה יותר משאר הגוף ולאורך צידי הגוף עובר פס לבן דק. הסנפירים הרחבים והזנב חומים וקצה הזנב שחור. הדג בעל גוף זרים וראש מגודל עם עיניים צהובות ופה גדול. לדג סנפיר גבי נמוך המופנה אחורה וסנפירי שת מופנים אחורה גדולים, כמו אצל דגי טונה. הדג נודד סביב האוקיינוסים הטרופיים בחיפוש מזון והוא נמצא סביב פני הים ויצלול עד עומק 120 מטר. קבוצות סריולים ישחו לאורך שוניות אלמוגים ומדרונות וחלקם פוקדים ספינות טרופות בתדירות גבוהה. הם נפוצים באוקיינוס השקט וההודי מקניה ודרום אפריקה עד לאיי מריאנה, האי וויק, איי ריוקיו, כמה איים מצפון לניו זילנד וקלדוניה החדשה ובשטח שבין קליפורניה ופרו וכן באיי גלאפגוס. באוקיינוס האטלנטי הם יותר נדירים ונמצאים סביב בריטניה, למפדוזה ונכנסים לים התיכון. דגים אלה הם טורפים הניזונים מדגים קטנים יותר ומדיונונים עליהם הם עטים במהירות. הדגים יתקרבו לכרישים כדי להוריד טפילים מעורם אל עורם הקשה של הכרישים ויעשו אותו דבר לצוללנים. דגים אלה מתרבים במשך כל השנה. מדיה וקבצים בנושא סריול ריבוליאנה בוויקישיתוף סריול ריבוליאנה, באתר ITIS (באנגלית) סריול ריבוליאנה, באתר NCBI (באנגלית) סריול ריבוליאנה, באתר האנציקלופדיה של החיים (באנגלית) סריול ריבוליאנה, באתר FishBase (באנגלית) סריול ריבוליאנה, באתר GBIF (באנגלית) סריול ריבוליאנה באתר הרשימה האדומה של IUCN
כביש בין-מדינתי 70 (יוטה)

כביש בין-מדינתי 70 (סימון הכביש: I-70) הוא כביש ראשי בתוואי מערכת הכבישים הבין-מדינתיים בארצות הברית. הכביש נמשך לאורך ארצות הברית החל מיוטה וכלה במרילנד. ביוטה הכביש בכיוון מערב למזרח. אורכו ביוטה כ-373 קילומטרים, והוא נמתח לאורך החלק המרכזי של המדינה. ריצ'פילד היא העיר הגדולה ביותר על הכביש ביוטה. העיר סמוכה לכביש המהיר, אשר אינו משרת או מתחבר לאזורים עירוניים במדינה. הכביש המהיר נבנה כחלק ממערכת של כבישים המחברים את קליפורניה לצפון מזרח ארצות הברית. I-70 היה הניסיון השני לחבר את אזור דרום קליפורניה לחוף המזרחי של ארצות הברית דרך מרכז יוטה, הניסיון הראשון לבנות ציר מחבר כזה היה הניסיון לבנות את הרכבת היבשתית, אך ניסיון זה כשל. חלקים מהמהלך הראשון שימשו כבסיס להנחתו של מחדש של התוואי לכביש 70. שלא כמו רוב הכבישים המהירים, חלקו הרב של I-70 ביוטה לא נבנה במקביל או על גבי כביש קיים. חלקים של I-70 נבנו באזורים שבהם בעבר לא היו כבישים סלולים. היות שהכביש נסלל ככביש חדש לגמרי, ב-I-70 ביוטה יש תכונות רבות ויחודיות ככביש מהיר. לדוגמה, 177 ק"מ בין גרין ריבר וסלינה הם המרחק הארוך ביותר בכביש מהיר כלשהו ללא שירותי מכונית כגון דלק. הוא גם הכביש הארוך ביותר בארצות הברית שנבנה ככביש חדש לגמרי מאז סלילת הכביש לאלסקה. בניית הקטע ביוטה של כביש I-70 מוזכרת כאבן דרך חשובה בבניית כבישי המערכת המהירים בארצות הברית. מדיה וקבצים בנושא כביש בין-מדינתי 70 בוויקישיתוף ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ליל סקייס

קימטריוס פוס (באנגלית: Kimetrius Foose; נולד ב-4 באוגוסט 1998) ידוע בשם הבמה ליל סקייס, הוא ראפר וכותב שירים אמריקאי. סקייס התפרסם בעיקר בזכות שני הסינגלים שלו אשר הגיעו למצעד הבילבורד "הוט 100": "Nowadays" שהגיע למקום ה-55 ו"Red Roses" שהגיע למקום ה-69. אלבומו "Life of a Dark Rose" שיצא לאור ב-10 בינואר 2018 הגיע למקום העשירי במצעד הבילבורד 200. סקייס נולד ב-4 באוגוסט 1998 בצ'יימברסבורג, פנסילבניה. הוא החל לכתוב שירים כבר כשהיה בן 4, מי שהציג לו את המוזיקה היה אביו של קימטריוס שהיה בעצמו ראפר אמריקאי שנודע בכינוי "Dark Skies" ומכאן אימץ לעצמו קימטריוס את שם הבמה "Lil Skies". כשהיה בן 11 פוס ומשפחתו עברו לגור בוינסבורו, פנסילבניה. הוא סיים את לימודיו בבית הספר התיכון בוינסבורו והספיק להשתתף מעט בלימודי האוניברסיטה בפנסילבניה לפני שהחליט להתמקד בקריירת הראפ שלו. 2012: Glowing Microphones 2016: Good Grades Bad Habits 2 2017: Alone 2018: Life of a Dark Rose 2019: Shelby 2021 unbothered out ur body music 2024 מדיה וקבצים בנושא ליל סקייס בוויקישיתוף ליל סקייס, ברשת החברתית פייסבוק ליל סקייס, ברשת החברתית אקס (טוויטר) ליל סקייס, ברשת החברתית אינסטגרם ליל סקייס, ברשת החברתית טיקטוק ליל סקייס, סרטונים בערוץ היוטיוב ליל סקייס, במסד הנתונים הקולנועיים IMDb (באנגלית) ליל סקייס, באתר ספוטיפיי ליל סקייס, באתר סאונדקלאוד (באנגלית) ליל סקייס, באתר Last.fm (באנגלית) ליל סקייס, באתר AllMusic (באנגלית) ליל סקייס, באתר MusicBrainz (באנגלית) ליל סקייס, באתר דיזר ליל סקייס, באתר Yandex.Music (ברוסית) ליל סקייס, באתר Discogs (באנגלית) ליל סקייס, באתר Songkick (באנגלית) ליל סקייס, באתר Genius "From Waynesboro To The Web: Lil Skies Is On The Verge Of Breaking Out Now". Genius (באנגלית). נבדק ב-2017-12-05. "GOING UP W/ LIL SKIES". ElevatorMag (באנגלית). נבדק ב-2017-09-05.
SS 90

SS 90 (קרויה גם: "Jaguar-SS-90-Roadster", "Swallow Sidecar SS90") היא מכונית ספורט בתצורת רודסטר מתוצרת יצרנית הרכב "SS Cars" (אנ') (שם מלא: "S. S. Cars Limited") אשר בשנת 1945 הפכה ל-יגואר, דגם יוצר בשנת 1935. יוצרו 23 יחידות ,, 2 מושבים ללא חלונות מלבד 2 חלונות (מגני שמש) סימטריים - לרוחב - מקדמה מאייד - גוף כפול מסוג "RAG" תאוצה בין 0-80 קמ"ש היא 12.0 שניות את דגם ה-"SS 90" פיתח מהנדס הרכב הבריטי "Harry Weslake" השם "SS 90" - מסמן את המהירות המקסימלית של הדגם שהיא 90 מייל יגואר SS יגואר 100 יגואר XK120 יגואר XK140 יגואר XK150 דגם "SS 90" - תמונות (bonhams.com/auctions) מדיה וקבצים בנושא SS 90 בוויקישיתוף Culshaw, David; Horrobin, Peter (2013) [1974]. "Jaguar". The complete catalogue of British Cars 1895 - 1975 (paperback ed.). Poundbury, Dorchester, UK: Veloce Publishing. p. 178. ISBN 978-1-874105-93-0. דגם "SS 90" דגם "SS 90" hemmings.com/magazine דגם "Jaguar-SS-90-Roadster" ultimatecarpage.com/car/2115/Jaguar-SS-90-Roadster דגם "SS 90"- אב טיפוס web.archive.org/web/20100608203916 דגם "SS 90" - מפרט טכני carfolio.com/specifications/models/car Nigel Thorley, Jaguar - The Complete Works, Devon, Regno Unito, Bay View Books Ltd., 1996, ISBN 1-870979-69-9.